# Sandrine Rousseau

Sandrine Rousseau (Maisons-Alfort, 8 de març de 1972) és una economista i política francesa que representa la 9a circumscripció de París a l'Assemblea Nacional des de les eleccions legislatives franceses de 2022. Membre d'Europa Ecologia-Els Verds (EELV), és considerada a França una figura del moviment Me Too contra la violència sexual, i es descriu a si mateixa com a ecofeminista.

## Trajectòria

Rousseau es va criar a Nieul-sur-Mer on el seu pare, Yves Rousseau, va ser alcalde del 2001 al 2008.
Rousseau es va convertir en candidata a les eleccions regionals franceses de 2010 per a la regió Nord - Pas de Calais, en la tercera posició de la llista. Arran d'una fusió de les llistes d'esquerra, va ser escollida en segona volta a la llista liderada per Daniel Percheron. Va ser nomenada vicepresidenta del Consell Regional del Nord - Pas de Calais, encarregada de la recerca i l'ensenyament superior. Des de 2011 Rousseau va formar part de la direcció nacional d'EELV sota la presidenta de Cécile Duflot.
El març de 2020 Rousseau va ser elegida presidenta de la Conférence permanente des chargés(e)s de mission égalité et diversité (CPED), que està integrada per noranta-quatre institucions públiques d'educació superior i recerca sobre polítiques d'igualtat i diversitat.
El 2021, Rousseau es va presentar a les primàries organitzades per EELV per a les eleccions presidencials franceses de 2022. Es va classificar per a la segona volta però va perdre davant de Yannick Jadot. Més endavant es va incorporar a l'equip de campanya de Jadot però, el març de 2022, en va marxar després d'haver expressat fortes crítiques a l'estratègia de campanya.
Durant les eleccions legislatives franceses de 2022, Rousseau va ser elegida diputada a l'Assemblea Nacional per la 9a circumscripció de París com a membre de la Nova Unió Popular Ecològica i Social. Al parlament és membre de la Comissió d'Afers Socials.

## Obra publicada

* 2022: Par-delà l'androcène, amb Adélaïde Bon et Sandrine Roudaut, Éditions du Seuil.

## Referències

* ↑ «Sandrine Rousseau - Université de Lille». pro.univ-lille.fr. [Consulta: 1r maig 2022].
* ↑ «Realist or radical? French Greens pick presidential candidate» (en anglès). France 24, 25-09-2021. [Consulta: 1r maig 2022].
* ↑ Breeden, Aurelien; Porter, Catherine «French Left Lawmaker Admits Slapping Wife, and Party Leader Defends Him» (en anglès). The New York Times, 21-09-2022. ISSN: 0362-4331.
* ↑ Angelique Chrisafis The Guardian, 23-09-2021.
* ↑ Masse, Clement. «Charente-Maritime : les racines de l'engagement politique de l'écologiste Sandrine Rousseau» (en francès). France 3 Nouvelle-Aquitaine, 22-09-2001. [Consulta: 11 desembre 2022].
* ↑ Présentation des membres du bureau Exécutif national Europe Ecology – The Greens (EELV), press release of 15 June 2011.
* ↑ CPED, Bureau de la. «Communiqué de presse : Sandrine Rousseau élue à la tête de la CPED» (en francès), 26-03-2020. [Consulta: 24 juny 2023].
* ↑ «Sandrine Rousseau propose de créer un "délit de non-partage des tâches domestiques"» (en francès). BFMTV. [Consulta: 1r maig 2022].
* ↑ «La Fédération nationale des Chasseurs porte plainte contre Sandrine Rousseau et réclame près de 100 000 euros de dommages et intérêts» (en francès), 25-08-2022. [Consulta: 24 juny 2023].
* ↑ «Who's who in the 2022 French presidential election» (en francès). , 09-02-2022.
* ↑ «French Greens narrowly choose MEP Yannick Jadot as presidential candidate». POLITICO, 28-09-2021.
* ↑ «Primaire écologiste : Sandrine Rousseau soutiendra finalement Yannick Jadot «sans état d’âme»» (en francès). [Consulta: 24 juny 2023].
* ↑ «Présidentielle : Sandrine Rousseau exclue de la campagne de Yannick Jadot» (en francès), 04-03-2022. [Consulta: 24 juny 2023].
* ↑ «Elections législatives 2022 : Sandrine Rousseau élue députée dans la 9e circonscription de Paris». , 19-06-2022.
* ↑ nationale, Assemblée. «Mme Sandrine Rousseau - Paris (9e circonscription)» (en francès). [Consulta: 24 juny 2023].